ମାତାଲ୍‌ ହୋଇ ପାଠ ପଢ଼ାଇଲେ ପ୍ରାଥମିକ ଶିକ୍ଷକ: ଭିଡ଼ିଓ ଭାଇରାଲ
ରାୟପୁର,୩୦।୭: ଛତିଶଗଡ଼ରେ ଜଣେ ପ୍ରାଥମିକ ଶିକ୍ଷକ ମାତାଲ ହୋଇ ଶ୍ରେଣୀ କକ୍ଷରେ ଛାତ୍ରୀଛାତ୍ରଙ୍କୁ ପାଠ ପଢ଼ାଉଥିବା ଭିଡ଼ିଓ ଏବେ ସୋସିଆଲ୍ ମିଡ଼ିଆରେ ଭାଇରାଲ ହେବାରେ ଲାଗିଛି। ଯଶପୁର ଜିଲାର ତୁରଙ୍ଗଖର ପ୍ରାଥମିକ ବିଦ୍ୟାଳୟର ପ୍ରାଥମିକ ଶିକ୍ଷକ ଅଜୟଦାନ ମିଞ୍ଜ୍ ମଦ୍ୟପାନ କରି ଟହଲି ଟହଲି ପିଲାଙ୍କୁ ପାଠ ପଢ଼ାଉଥିବାର ଦୃଶ୍ୟ ଭିଡ଼ିଓରେ ରହିଛି। ଭିଡ଼ିଓ ଭାଇରାଲ ହେବାପରେ ଜିଲା ଶିକ୍ଷା ଅଧିକାରୀ ବଳରାମ ଧ୍ରୁବ ଘଟଣାର ରିପୋର୍ଟ ତଲବ୍ କରିଛନ୍ତି।